Немат Келімбетаў перамог самога сябе. Яго магутная воля не пакарылася страшнай бядзе. Хворы чалавек выявіў сябе сапраўдным змагаром, здолеў вытрываць самыя складаныя выпрабаванні. Можна толькі здагадвацца, якія балючыя думкі і якія пякучыя перажыванні яму давялося адчуць. Так, фізічна яму было няпроста працягваць сваё жыццё, штодня пазіраць на здаровых людзей. Але духоўная моц Немата аказалася неверагоднай і бязмежнай, такой, што прыйшла на дапамогу яго фізічнаму стану.